El clown que et farà reflexionar arriba a l’Off Romà de la mà de la companyia La Industrial Teatrera
13 d’agost 2021

![Imagen sin texto alternativo.](/media/oyhdvoqd/94-c_herencia.jpg)  

Continua la programació del festival Sagunt a Escena el diumenge, 15 d'agost, amb un espectacle més de l’Off Romà, que és l'oferta d'espectacles gratuïts que es representen als carrers i les places de la ciutat en el marc del festival Sagunt a Escena.   
  

L'espectacle teatral _Herencia_, de la companyia La Industrial Teatrera, es realitzarà en la Glorieta (plaça Cronista Chabret) a les 20 hores, diumenge que ve.   
  

Ens acompanyaran en esta aventura dos personatges dins d'un contenidor de fem. Un viatge tendre i divertit per a transformar la nostra herència. El quid de la qüestió és: I tu, quina herència vols deixar? _Herencia_ és un espectacle que convida a la reflexió sobre el món en el qual vivim, i que volem deixar. De teatre de carrer i de clown i, com a tal, de circ. Creat per a representar-se de nit o al capvespre, en places, parcs, espais no convencionals o entorns amb encant. Redó, amb el públic en cercle, espectador i alhora protagonista. Sense text. Pura improvisació i màgia. Per a tots els públics. Un espectacle en clau de clown sobre el món que deixem.  
  

L’Off Romà està organitzat per l’Institut Valencià de Cultura de la Generalitat Valenciana i l'Ajuntament de Sagunt, amb la col·laboració de la Diputació de València.

  

*   [](http://www.facebook.com/sharer.php?u=https://aytosagunto.es/va/actualitat/el-clown-que-et-fara-reflexionar-arriba-a-l-off-roma-de-la-ma-de-la-companyia-la-industrial-teatrera/ "Facebook")
*   [](http://twitter.com/share?url=https://aytosagunto.es/va/actualitat/el-clown-que-et-fara-reflexionar-arriba-a-l-off-roma-de-la-ma-de-la-companyia-la-industrial-teatrera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-clown-que-et-fara-reflexionar-arriba-a-l-off-roma-de-la-ma-de-la-companyia-la-industrial-teatrera/ "Linked In")
*   [](mailto:?body=https://aytosagunto.es/va/actualitat/el-clown-que-et-fara-reflexionar-arriba-a-l-off-roma-de-la-ma-de-la-companyia-la-industrial-teatrera/)